# Τι χαρακτηρίζει τη γενιά Ζ;

Ακούστε προσεκτικά το ηχητικό αρχείο:
Your browser does not support the audio element.
ΗΧΗΤΙΚΟ ΑΡΧΕΙΟ ΑΠΟ ΤΗ ΔΡΑΣΗ:
Τι χαρακτηρίζει τη γενιά Ζ;
του Ιδρύματος Σταύρος Νιάρχος.
- Και θέλω να ξεκινήσουμε, να σας γνωρίσουμε πρώτα απ’όλα, να σας γνωρίσει ο κόσμος που μας παρακολουθεί, να μας συστηθείτε να μας πείτε τα ονόματα σας, να μας πείτε αν θέλετε την ηλικία σας, την τάξη που πηγαίνετε, να μας πείτε σίγουρα πού σας βρίσκουμε, σε ποιο σημείο της Ελλάδας, σε ποιο σημείο της Αθήνας, -από τις συμμετοχές που έχουμε από την Αθήνα-, και θα ήθελα από τον καθένα και την καθεμία από εσάς να μας δώσετε ένα χαρακτηριστικό. Είναι και ένα από τα ερωτήματα που έχουμε δεχθεί: τι πιστεύετε ότι χαρακτηρίζει κατά κύριο λόγο τη γενιά σας, τη generation z; Θα ξεκινήσω έτσι όπως βλέπω τα παράθυρα τώρα σε τυχαία διάταξη μπροστά μου, από τη σύνδεση που και εγώ έχω μαζί σας, με πρώτη την Ελπίδα.
- Καλησπέρα, ονομάζομαι Ελπίδα Μπέσση, είμαι 15 χρονών, πηγαίνω στην πρώτη λυκείου και είμαι από την Καλλιθέα. Χαρακτηριστικό της γενιάς μας κυριότερο, νομίζω ότι είναι ο καταναλωτισμός.
- Για το ερώτημα το βλέπουμε στο μεταξύ που έχει έρθει, Ελπίδα: «Ποια χαρακτηριστικά θεωρείτε ότι έχουν τα ενήλικα μέλη της γενιάς ζ ενώ ως καταναλωτές;» Η γενιά z να πούμε ότι είστε εσείς που είστε οι έφηβοι, όσοι έχουν προλάβει να ενηλικιωθούν και να κλείσουν και να μπουν στο δέκατο όγδοο έτος της ηλικίας τους, αλλά εφόσον το έθεσες ότι είναι ο καταναλωτισμός εξήγησέ το μας πολύ σύντομα, αλλά λίγο καλύτερα.
- Οκέι, θα μπορούσα να απαντήσω και στην ερώτηση δηλαδή έτσι. Εντάξει, μέσα από τα πρότυπα που προβάλλονται και από τα σόσιαλ μίντια και γενικά από το διαδίκτυο, νομίζω ότι είναι λογικό η γενιά μας να χαρακτηρίζεται από τον καταναλωτισμό. Δηλαδή, τόσες διαφημίσεις, τόσα ερεθίσματα από τους ινφλουένσερς νομίζω ότι επηρεάζουν όχι μόνο τα ενήλικα μέλη της γενιάς μας, γενικά ολόκληρη τη γενιά και τους ενήλικες κιόλας, θα έλεγα.
- Ευχαριστούμε πολύ. Ελένη;
- Καλησπέρα και από μένα. Είμαι η Ελένη Μίχα, είμαι 17 χρονών. Μένω στον Ασπρόπυργο και είμαι δευτέρα λυκείου. Κάτι που χαρακτηρίζει τη γενιά μας νομίζω είναι η τεχνολογία διότι μαζί με την τεχνολογία εξελισσόμαστε και εμείς μαζί της τι είναι αυτό.
- Και είναι και ένα από τα κεντρικά θέματα, τα οποία θα συζητήσουμε η τεχνολογία και η σχέση που έχετε μαζί της. Σταυρούλα, καλησπέρα, καλώς ήρθες!
- Καλησπέρα και από μένα. Ονομάζομαι Σταυρούλα Μαρία Στενού, πάω πρώτη λυκείου φέτος το γενικό λύκειο Μούνδρου και κατάγομαι από την Λήμνο.
Εγώ θα χαρακτήριζα τη generation z με προσαρμοστικότητα διότι, όπως είπε και η Ελένη, η τεχνολογία αλλά και οι τωρινές συνθήκες μάς έχουν αναγκάσει να προσαρμοστούμε με με το τι συμβαίνει γύρω μας και αυτό πιστεύω το κάνουμε καλύτερα από όλα.
- Συνδέω τη γενιά Ζ με προσαρμοστικότητα, διότι όπως είπε και η Ελένη, η τεχνολογία αλλά και οι τωρινές συνθήκες μας έχουν αναγκάσει να προσαρμοστούμε με το τι συμβαίνει γύρω μας και αυτό πιστεύω το κάνουμε καλύτερα από όλους.
- Χασάν, καλησπέρα, ευχαριστούμε πολύ Σταυρούλα.
- Καλησπέρα, ονομάζομαι Χασάν Μολάογλου, είμαι από την Ξάνθη, είμαι δευτέρα λυκείου. Ο χαρακτηρισμός της γενιάς μας πιστεύω είναι το ίντερνετ. Διότι όλα τα πράγματα πια τα κάνουμε μέσω ίντερνετ, ακόμα και την εκπαίδευση.
- Ευχαριστούμε πολύ. Ιωάννα;
- Γεια σας, ονομάζομαι Ιωάννα Μπεολίδου, είμαι 15 χρονών, φοιτώ στην τρίτη τάξη του γυμνασίου και ζω στο Μαρούσι Αττικής. Αυτό που χαρακτηρίζει πιστεύω την generation Z είναι ότι οι περισσότεροι είμαστε κινητοποιημένοι και ενημερωμένοι σχετικά με το τι συμβαίνει στον κόσμο αυτή τη στιγμή.
- Ευχαριστούμε πάρα πολύ, Ιωάννα. Αναστασία;
- Καλησπέρα σας, ονομάζομαι Αναστασία Καμπουρίδη, είμαι μαθήτρια της Α Λυκείου στο Γενικό Λύκειο Σπάτων. Εγώ πιστεύω πως τη γενιά μας τη χαρακτηρίζει ότι όλοι περιμένουν από αυτή να φέρει την αλλαγή στον κόσμο και δικαίως διότι πιστεύω πως θα το κάνουμε.
- Και καλά θα κάνετε. Μαίρη, καλησπέρα.
- Καλησπέρα σας. Το όνομά μου είναι Μαίρη Αυγερινάκου, είμαι 16 χρονών, φοιτώ στο γενικό λύκειο Αμφίκλειας Φθιώτιδος, ένα χωριό της Στερεάς Ελλάδας κοντά στη Λαμία, και πιστεύω ότι το επίθετο που χαρακτηρίζει πολύ τη γενιά μας είναι το ότι είμαστε δικτυωμένοι. Με αυτό εννοώ ότι τα πάντα γίνονται μέσω του διαδικτύου, αγορές, η εκπαίδευση πλέον, η επαφή με φίλους μας από τα σόσιαλ μίντια.
- Ευχαριστούμε πολύ. Ευαγγελία;
- Καλησπέρα κι από μένα. Ονομάζομαι Ευαγγελία Ηλιόγλου, μένω στην Καλλιθέα Αττικής και φοιτώ στην πρώτη τάξη του λυκείου. Εγώ πιστεύω ότι η γενιά μας θα χαρακτηριζόταν από δημιουργικότητα, διότι πλέον υπάρχουν πολλοί τομείς που μπορούμε να δημιουργήσουμε να προσφέρουμε τις ικανότητές μας και θεωρώ ότι είναι ένα βασικό προνόμιο.
- Ευχαριστούμε πολύ! Ευχαριστούμε, Ευαγγελία. Σελμίνα;
- Γεια σας κι από μένα. Είμαι η Σελμίνα Μεράι, ζω στη Βάρδα Ηλείας, ένα μεγάλο χωριό στην Πελοπόννησο. Κι ένα χαρακτηριστικό που χαρακτηρίζει τη γενιά μας πιστεύω ότι είναι η προσαρμοστικότητα που είπαν και τα κορίτσια γιατί πλέον ξαφνικά μας αναθέσανε έναν ρόλο που έπρεπε να προσαρμοστούμε θέλουμε δε θέλουμε και το κάναμε με μεγάλη επιτυχία, όπως η τηλεκπαίδευση.
- Και μπράβο σας γι’ αυτό. Και αυτό θα το συζητήσουμε. Γιώργος!
- Καλησπέρα κι από μένα. Είμαι ο Γιώργος ο Κρέστας, είμαι 16 χρονών, είμαι από την Ελεούσα Ιωαννίνων, μια κωμόπολη λίγο πιο έξω από τα Γιάννενα και πάω στην Α΄ Λυκείου. Αυτό που χαρακτηρίζει τη γενιά μας πιστεύω είναι το ίντερνετ, γιατί νομίζω ότι είμαστε η γενιά που χρησιμοποιούμε πιο πολύ το ίντερνετ. Η γενιά που χρησιμοποιεί περισσότερο το ίντερνετ.
- Ευχαριστούμε πολύ, Γιώργο. Και ο Στέλιος;
- Καλησπέρα και από μένα, ονομάζομαι Στέλιος Βοσκάκης, κατάγομαι από το Ρέθυμνο της Κρήτης. Θέλω να ευχαριστήσω πολύ τους διαλόγους που δίνουν τη δυνατότητα στους μαθητές να μιλήσουν, να εκφράσουν πραγματικά τις απόψεις τους. Αυτό που χαρακτηρίζει τη γενιά μας είναι η πανδημία και όλες οι επιρροές που είχε ασκήσει την καθημερινότητά μας αλλά και στο σχολείο. Ευχαριστώ!